b'\n_START_ARTICLE_\nIntergovernmentalizem\n_START_PARAGRAPH_\nIntergovernmentalizem je izraz v politi\xc4\x8dni znanosti in ima dva pomena. Prvi se nana\xc5\xa1a na teorijo regionalnega povezovanja, prvotno jo je razvil Stanley Hoffmann; druga obravnava dr\xc5\xbeave in nacionalne vlade kot primarne dejavnike pri integraciji.\n_START_SECTION_\nOpredelitev\n_START_PARAGRAPH_\nIntergovernmentalizem obravnava dr\xc5\xbeave, sploh nacionalne vlade, kot primarne akterje v procesu integracije. Od pristopa realizma in neorealizma se razlikuje po prepoznavanju pomembnosti institucionalizacije v mednarodnih odnosih.\n_START_SECTION_\nEvropska integracija\n_START_PARAGRAPH_\nNajbolj znan primer regionalnega povezovanja je Evropska Unija (EU), gospodarska in politi\xc4\x8dna medvladna organizacija, sestavljena iz 28 dr\xc5\xbeav \xc4\x8dlanic, vse v Evropi. EU deluje po sistemu nadnacionalne neodvisne institucije in sistemu medvladnih pogajanj o odlo\xc4\x8ditvah dr\xc5\xbeav \xc4\x8dlanic. Institucije EU so: Evropska Komisija, Svet Evropske Unije, Evropski Svet, Sodi\xc5\xa1\xc4\x8de Evropske Unije, Evropska Centralna Banka, Ra\xc4\x8dunsko sodi\xc5\xa1\xc4\x8de in Evropski Parlament. Evropski Parlament vsakih pet let izvolijo dr\xc5\xbeavljani EU. De facto glavno mesto jeBruselj._NEWLINE_EU je razvila enotni trg prek standardiziranega sistema zakonov, ki veljajo v vseh dr\xc5\xbeavah \xc4\x8dlanicah. Znotraj Schengenskega obmo\xc4\x8dja (ki vklju\xc4\x8duje 22 EU dr\xc5\xbeav \xc4\x8dlanic in 4 evropske dr\xc5\xbeave ne\xc4\x8dlanice) je nadzor potnih listov na mejah ukinjen. Politika EU omogo\xc4\x8da prost pretok ljudi, blaga, storitev in kapitala znotraj svojih meja, zakonodajo na podro\xc4\x8dju pravosodja in notranjih zadev in vzdr\xc5\xbeevanje skupne politike na podro\xc4\x8dju trgovine, kmetijstva, ribi\xc5\xa1tva in regionalnega razvoja._NEWLINE_Monetarna unija, znana kot evroobmo\xc4\x8dje, je bila ustanovljen leta 1999 in je sestavljena iz 17 dr\xc5\xbeav \xc4\x8dlanic EU. S skupno zunanjo in varnostno politiko je EU pridobila vlogo pri zunanjih odnosih in obrambi. Stalne diplomatske misije so bile ustanovljene po vsem svetu. EU ima lastno predstavni\xc5\xa1tvo pri Zdru\xc5\xbeenih narodih, Svetovni trgovinski organizaciji, G-8 in G-20.\n_START_SECTION_\nAfri\xc5\xa1ka integracija\n_START_PARAGRAPH_\nAfri\xc5\xa1ka unija (AU, v drugih uradnih jezikih UA) je kontinentalna medvladna unija, podobna EU, vendar manj integrirana. Sestavljena je iz 54 afri\xc5\xa1kih dr\xc5\xbeav \xc4\x8dlanic. Edina afri\xc5\xa1ka dr\xc5\xbeava, ki ni \xc4\x8dlanica, je Maroko. AU je bila ustanovljen 26. maja 2001 v Adis Abebi, Etiopiji. Formalno je za\xc4\x8dela delovati 9. julija 2002 in je zamenjala Organizacijo afri\xc5\xa1ke enotnosti (OAE). Najpomembnej\xc5\xa1e odlo\xc4\x8ditve AU sprejemajo Skup\xc5\xa1\xc4\x8dina Afri\xc5\xa1ke unije in voditeljev dr\xc5\xbeav in vlad dr\xc5\xbeav \xc4\x8dlanic, ki se sestajajo na pol leta. AU sekretariat, Komisija Afri\xc5\xa1ke unije, ima sede\xc5\xbe v Adis Abebi v Etiopiji. AU ima prav tako lastno predstavni\xc5\xa1tvo v razli\xc4\x8dnih mednarodnih organizacijah.'